hu en hu hu hu hu en hu hu hu hu en hu hu hu hu hu hu hu en hu hu hu hu hu hu hu hu en hu hu hu hu hu hu hu hu hu hu
Siófok apartman szállás - Vízpart Apartmanok a Balatonnál
FAIL (the browser should render some flash content, not this).
A nyári fő-, és kiemelt szezonban az esetleges kedvezőtlen időjárás esetén is megfelelő programot biztosítunk vendégeinknek. Különleges időjárás garancia szolgáltatásunk révén rossz idő esetén a nyári főszezonban mi fizetjük vendégeink a Galérius élményfürdő belépőjét (egész napos, szauna világ nélküli jegy-családi jegy). Időjárás garanciánk azon napokra érvényes, amelyeken nappal (8 és 20 óra között) esik csapadék Siófokon és a napi maximum hőmérséklet nem éri el a 25 fokot. Az adatok az Országos Meteorológiai szolgálat honlapján (met.hu) található hiteles információk alapján ellenőrizhetők. (Garanciánk az érkezési és távozási napokra nem vonatkozik.)
Az időjárás garanciánk által biztosított wellness szolgáltatásoknak köszönhetően, esős, borús idő sem árnyékolja be a nyaralást, vendégeink önfeledten élvezhetik az üdülést.
Siófoki apartmanunk SZÉP kártya elfogadóhely!
- igényes, újonnan berendezett vízparti szállások Siófokon
Minden tekintetben igaz a mondás, hogy a Balaton, azon belül Siófok a nyár fővárosa. Az általunk kínált vízparti apartmanok Siófokon a legjobb elhelyezkedést, a legszélesebb körű szolgáltatásokat nyújtják, ezáltal biztosítva a feledhetetlen nyaralást minden vendégünknek. Érdemes felfedezni a Balaton világát a nyári szezonon kívül is, hiszen ekkor számtalan, a főidényben át nem élhető élménnyel lehetnek gazdagabbak az ide látogatók. A kellemes őszi sétákon, a sokszínű siófoki és más Balaton parti elő-, és utószezoni rendezvények, vagy a befagyott Balaton nyújtotta sportolási lehetőségek egyaránt segítenek feltöltődni a Siófokra látogatóknak. Apartmanjaink felszereltsége korszerű, a mai kor igényeinek mindenben megfelelő. Minden apartman alapvető felszereltsége a légkondicionálás, a szúnyoghálós nyílászárók, a nagy képernyős televízió.
Fürdőszobai használatra biztosítunk vendégeink részére törölközőt, illetve kézmosó folyadékról is folyamatosan gondoskodunk. A konyhában van elektromos főzőlap és elektromos sütő, valamint mikrohullámú sütő is, amelyekkel mindennemű sütés-főzési feladat könnyedén kivitelezhető, de a szükséges felszereléseken kívül az alapvető kiegészítőket is biztosítjuk (só, cukor, mosogatószer, stb.). A mélyhűtővel felszerelt hűtőszekrény pedig talán a nyár egyik legfontosabb kelléke.
- exkluzív panorámás siófoki szállás közvetlenül a Balaton parton
Galérius Apartmanház az Aranyparton Siófok-Szabadifürdő központjában, mégis nyugodt, csendes környezetben található, új építésű, liftes építmény. A fürödni vágyóknak a vízhez a parkosított kerten keresztül csak pár métert kell megtenniük. Az ide látogatók a közelben (két perces sétával) éttermek, büfék, élelmiszer boltok szolgáltatásait, illetve számos szórakozási lehetőséget is igénybe vehetnek. Siófoki apartmanházunk megközelítése tömegközlekedéssel és gépjárművel is kiváló; Budapestről kevesebb, mint egy óra alatt elérhető, míg az autóbusz megálló és a vasútállomás is mindössze 3 perc séta (a kapcsolat menüpontban a térképen megtekinthető a pontos elhelyezkedés). A siófoki központtal (fő tér, esti sétáló utca) rendszeres helyi járat összeköttetés biztosított.
A siófoki Galérius élményfürdő közvetlenül az apartmanház szomszédságában található, itt minden korosztály megtalálja a megfelelő szolgáltatásokat. A lazítás, pihenés egyik legkedveltebb formája a szauna világ, ahol a hétköznapok rohanását tökéletesen kikapcsolhatják az ide látogatók, az élménymedencék pedig szintén remek szórakozást nyújtanak fiatalnak és idősnek egyaránt. Ezen kívül a csúszdák a fiatalok, a jótékony hatású termálvíz az idősebbek kedvencei.
Az élményfürdő közelsége a nyári fő-, és kiemelt szezonban az esetleges kedvezőtlen időjárás esetén is megfelelő programot biztosít a Siófokra látogatóknak. Különleges időjárás garanciánk révén rossz idő esetén a nyári főszezonban mi fizetjük vendégeink élményfürdő belépőjét. Elő,- utószezonban a vendégeink részére 15% kedvezményt tudunk biztosítani a belépőjegyek árából.
A Galérius Apartmanok közelében számos vízi sportolási lehetőség adódik, így az aktív nyaralást kedvelőknek számos lehetőség közül választhatnak. A közeli Surf Beach nyújt wakeboard, vízisí, kiteszörf és windszörf egyaránt megtalálható. Az apartmanház területén található játszóterek európai szabványoknak is megfelelnek, így biztonságos környezetet nyújtanak a kisgyermekek számára az önfeledt játékhoz. További kisgyermekeknek szóló programlehetőség a Balatonba telepített játszótér (Csodacsúszda), melynek igénybe vételéhez akciós kuponokat tudunk biztosítani.
24 órás portaszolgálat őrzi vendégeink parkoló gépjárműveit és az apartmanokat, így az Ön értékei biztonságban lesznek mind a zárt kertben, mind az apartmanokban.
- elérhető luxus a part közelében
Ha a vízpart közelsége és az exkluzív felszereltség egyaránt fontos az Ön számára, nyugodt szívvel ajánljuk Luxury Apartmanházunkat. Élje át, milyen is az, amikor a magyar tenger a kert végében hullámzik! A Luxury Apartmanház megálmodásánál és berendezésénél olyan új építésű, igényesen berendezett szállás kialakítása volt a cél, amely család -, illetve bababarát, de fiatal társaságok igényeit is tökéletesen kiszolgálja. Vendégeink szerint ez az álom bizony valóra vált...
Továbbá érdemes megjegyezni, hogy vendégeink - kényelmes gyalogtempóban - mindössze 10 perc alatt beléphetnek a siófoki turistaparadicsomba is - ahol bazárok, lángossütők és vattacukrosok gyermekkort idéző forgataga várja majd őket.
Apartmanházunk liftes, körpanorámás kialakítású szálláshely, melynek közösségi tereiben ingyenes Wifi-csatlakozás biztosított. Minden apartman légkondicionált, valamint TV-vel ellátott. Az apartmanok tágas és világos konyhája jól felszerelt (villanytűzhely, sütő, mikrohullámsütő, hűtőgép, edények), és egybe nyílik a modern étkezővel. A szállás teraszáról kitekintve pedig szemünk előtt bontakozik ki a Balaton festőien békés világa. Tekintse meg galériánkat, hogy megbizonyosodjon ígéreteinkről!
A többi siófoki szálláshoz képest kedvező áron, parkolási lehetőséggel és egy extra kedvezménnyel várjuk Önt apartmanházunkban: vendégeink számára a Galérius Élményfürdő- és Wellness Központ 15% kedvezményt biztosít szolgáltatásainak árából.
Az egyedülálló időjárás garanciának köszönhetően Önnek akkor sem kell megvonnia magától a fürdőzés örömeit, ha az időjárás rosszabbra fordul: ez esetben aznap ajándékba kapja tőlünk a Galérius Élményfürdő- és Wellness Központba szóló belépőjét!
Várjuk hívását, foglalja le szállását még ma!
Villa Palazzo Apartman, Siófok
- központi fekvésű szállás a Siófoki Nagystrandnál
Az aktív pihenés kedvelőinek a legjobb választás a Villa Palazzo Apartmanház, mely Siófok központi részén fekszik. Tömegközlekedéssel is könnyen elérhető, mivel a siófoki központi vasútállomástól, buszpályaudvartól csak 3 percet kell sétálni az apartmanokig. Emellett a Siófoki Nagystrand - Beach Club sincs 100m-nél messzebb, így a szórakozási lehetőségek közvetlen közelében, mégis nyugodt kis utcában található (a kapcsolat menüpontban a térképen megtekinthető a pontos elhelyezkedés). Az liftes, új építésű apartmanházban, szépen berendezett légkondicionált, teraszos apartmanokban fogadjuk a kikapcsolódni, szórakozni vágyókat.
Magyarország No1. legszebb, legváltozatosabb strandja a Siófoki Nagystrand. A fiataloknak az egész napos programokat biztosító Coke Club (Beach Club) jelenti a legnagyobb vonzerőt, illetve számos ingyenes sportolási lehetőségre nyílik lehetőségük (strandfoci, strandröplabda, kosárlabda, vízi játékok).
Emellett a kisgyermekes családok részére kialakított feltöltött homokos part biztosít remek strandolási lehetőséget a strand észak-keleti végén. Esténként a színpadon az ingyenes koncerteken ismert magyarországi és nemzetközi előadók lépnek fel.
Különleges időjárás garanciánk szolgáltatása révén a rossz idő esetén a nyári főszezonban mi fizetjük vendégeink Galérius élményfürdő belépőjét.
Siófoki apartman - wellness hotel a Balaton partján - komfortos kikapcsolódás, családbarát szállás!
Vízpart Apartmanok © 2008
Infó Árak & Ajánlatok Apartman Képgaléria Kapcsolat & Térkép
Siófok hotel - Siófok apartman - Balaton szállás - Siófok wellness - Siófok szállás - SZÉP kártya elfogadóhely - Programok, látnivalók - Videók